CELEX: 32014R1035
Language: da
Date: 2014-09-25 00:00:00
Title: Kommissionens gennemførelsesforordning (EU) nr. 1035/2014 af 25. september 2014 om tarifering af visse varer i den kombinerede nomenklatur

1.10.2014   
            
            
               DA
            
            
               Den Europæiske Unions Tidende
            
            
               L 287/3
            
         KOMMISSIONENS GENNEMFØRELSESFORORDNING (EU) Nr. 1035/2014
   af 25. september 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Almindelige tariferingsbestemmelser vedrørende den kombinerede nomenklatur er fastsat ved forordning (EØF) nr. 2658/87. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under de KN-koder, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. september 2014.
      
         
            På Kommissionens vegne
         
         
            For formanden
         
         Heinz ZOUREK
         
            Generaldirektør for beskatning og toldunion
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et turbinehjul af nikkelbaseret legering bestående af radialt anbragte blade og et nav, der skal anbringes på motorakslen på en turbolader til udblæsningsgas.
                              Hjulet er den komponent i en turbine, som omdanner energien af den indkommende udblæsningsgas til en roterende bevægelse, der driver turboladerens kompressorhjul.
                           
                        
                      (1) Se billede 1.
               
               
                  8411 99 00
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 2 b) til afsnit XVI, samt teksten til KN-kode 8411 og 8411 99 00.
                  Tarifering under pos. 8414 som dele af kompressorer er udelukket, da turbinehjulet er en del, der udelukkende eller hovedsagelig anvendes sammen med en udstødningsgasturbine henhørende under pos. 8411 (se også forklarende bemærkninger til HS (HSEN) pos. 8414, undtagelse a), og forklarende bemærkninger til den kombinerede nomenklatur (CNEN) underpos. 8414 90 00).
                  Turbinehjulet tariferes derfor under KN-kode 8411 99 00 som dele til gasturbiner.
               
            
                  
                              2.
                           
                           
                              Et turboladerhus af uædle metaller bestående af et hulrum til turbinehjulet, en åbning til indsugningsmanifolden og en åbning til udstødningsmanifolden.
                              Turboladerhuset er den komponent i en turbine, som indeholder det turbinehjul, der omdanner energien af den indkommende udblæsningsgas til en roterende bevægelse, der driver turboladerens kompressorhjul.
                           
                        
                      (1) Se billede 2
               
               
                  8411 99 00
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 2 b) til afsnit XVI, samt teksten til KN-kode 8411 og 8411 99 00.
                  Tarifering under pos. 8414 som dele af kompressorer er udelukket, da turboladerhuset er en del, der udelukkende eller hovedsagelig anvendes sammen med en udstødningsgasturbine henhørende under pos. 8411 (se også HSEN pos. 8414, undtagelse a), og CNEN underpos. 8414 90 00).
                  Turboladerhuset tariferes derfor under KN-kode 8411 99 00 som dele til gasturbiner.
               
            
         
      
                  
                     Billede 1
                  
               
               
                  
                     Billede 2
                  
               
            
                  
                     
               
               
                  
                     
               
            
         (1)  Billederne tjener kun til information.